Univerzitetski klinički centar Tuzla

**Univerzitetski klinički centar Tuzla** je jedna od najznačajnijih medicinskih ustanova u Bosni i Hercegovini, a predstavlja glavnu u Tuzlanskom kantonu.

Prostire se na 60.000 m2 na 3 lokacije: Centralni objekti Gradina, te u naseljima Solina i Slavinovići. Nastavna je baza Medicinskom fakultetu u Tuzli. Sastoji se od 38 organizacionih jedinica. U određenim medicinskim granama ova ustanova je vodeća u BiH, a tu spadaju transplantacijska medicina, torakalna hirurgija i interventna radiologija. Posebno je značajan broj transplantacija u UKC Tuzla, koji je najveći u Bosni i Hercegovini, te endovaskularni tretman aneurizmi na krvnim sudovima mozga metodom koilovanja koji se jedino u UKC Tuzla radi samostalno bez supervizije ljekara iz drugih centara. Godine 2015. tim Klinike za torakalnu hirurgiju na čelu sa prof. dr. Goranom Krdžalićem uradio je resekciju tumora prsne kosti i stabilizaciju grudnog koša dual sintetskom i titanijum MESH tehnikom koja je do tada bila urađena jedino u Tokiju, Istanbulu, Rijadu i Pekingu.

## Lokacija 
UKC Tuzla je smještena na 3 lokacije. Centralni objekat je u naselju Gradina. U naselju Slavinovići, u ulici Izeta Sarajlića je smještena Klinika za plućne bolesti i Centar palijativne njege. U naselju Solina u ulici Rate Dugonjića je smještena Klinika za psihijatriju.

## Uprava i rukovodstvo 
Univerzitetskim kliničkim centrom Tuzla rukovodi direktor.

## Osoblje 
U UKC Tuzla zaposleno je 2.508 zaposlenika, od čega 537 doktora medicine.
* Klinika za interne bolesti
* Klinika za hirurgiju
* Klinika za kardiovaskularne bolesti
* Klinika za ortopediju i traumatologiju
* Klinika za neurohirurgiju
* Klinika za bolesti uha, grla i nosa
* Klinika za plastičnu i maksilofacijalnu hirurgiju
* Klinika za očne bolesti
* Klinika za ginekologiju i akušerstvo
* Klinika za anesteziologiju i reanimatologiju
* Klinika za dječije bolesti
* Klinika za zarazne bolesti
* Klinika za neurologiju
* Klinika za psihijatriju
* Klinika za plućne bolesti
* Klinika za kožne bolesti
* Klinika za fizikalnu medicinu i rehabilitaciju
* Klinika za onkologiju, hematologiju i radioterapiju
* Klinika za radiologiju i nuklearnu medicinu
* Poliklinika za laboratorijsku dijagnostiku
* Poliklinika za transfuziologiju
* Zavod za kliničku farmakologiju
* Zavod za psihološku i socijalnu zaštitu
* Bolnička apoteka
* Urgentni centar
* Centar za palijativnu njegu

## Medicinski zahvati 
### Transplantacijski program 
Univerzitetski klinički centar Tuzla ima razvijen transplantacijski program koji uključuje transplantacije različitih organa i tkiva. UKC Tuzla je verifikovana ustanova za tipizaciju, eksplantaciju i transplantaciju organa i tkivaprema standardima Ministarstva zdravstva Federacije BiH. U sklopu ovog programa obavljaju se: kadaverične transplantacije bubrega, jetre i rožnice, kao i transplantacije jetre i bubrega od živih davalaca. Također se izvode alogena i autologna transplantacija matičnih ćelija hematopoeze (koštane srži) za liječenje malignih i nemalignih hematoloških oboljenja.

Ovaj program se kontinuirano provodi od 1999, a transplantacijski tim UKC-a rade i u najzahtjevnijim situacijama, uključujući transplantaciju jetre sa živih davalaca.

### Kohlearni implantati (Cochlear implantacije) 
U Klinici za bolesti uha, grla i nosa UKC Tuzla izvode se operacije ugradnje kohlearnih implantata, koje služe vraćanju sluha osobama s teškim do potpunim oštećenjem sluha.

### Endovaskularni tretmani i vaskularna hirurgija 
UKC Tuzla provodi napredne vaskularne i endovaskularne intervencije, uključujući endovaskularni tretman aneurizmi cerebralnih krvnih sudova.

Pored toga, na Klinici za kardiovaskularnu hirurgiju uvedene su i nove metode liječenja džinovskih aortoilijakalnih aneurizmi koje koriste specijalizirane pristupe za očuvanje protoka arterija i smanjenje rizika postoperativnih komplikacija.

## Također pogledajte 
* Medicinski fakultet u Tuzli
* Univerzitet u Tuzli

## Reference 
Kategorija:Bolnice u Bosni i Hercegovini
Kategorija:Bolnice u Tuzli